Ego Garnerius, Dei gratia Lingonensis episcopus, notum facio quod dominus Odo de Vendopera dedit domui et ecclesie Beate Marie de Moris in eleemosynam unum sextarium frumenti in decima de Longoprato annuatim. Hoc laudavit Beatrix, uxor ejusdem Odonis, et Oda, filia ipsorum. Item dominus Hugo de Vendopera dedit in eleemosynam eidem ecclesie sextarium unum frumenti in grangia de Belleforia. Hoc laudavit filia ejus Ermensidis. Actum anno Domini MºCºXCºVIIIº.